   لاهور (شوبز نيوز) خوبصورت اداڪارا مومل شيخ پنهنجي پيءُ جاويد شيخ کي شوبز جي بهترين شخصيت قرار ڏئي ڇڏيو. خانگي ٽي وي چئنل تي ڳالهه ٻولهه دوران مومل شيخ جو چوڻ هو ته پيءُ کي ٽي وي تي اداڪاري ڪندي ڏسي مون کي به شوبز جو حصو بڻجڻ جو شوق پيدا ٿيو ۽ پنهنجي پيءُ جي وڏي مداح آهيان. بهترين اداڪار بابت پڇيل سوال جي جواب ۾ مومل شيخ چيو ته مان شهروز سبزواري ۽ شهزاد شيخ مان ڪنهن هڪ جي چونڊ نٿي ڪري سگهان، ڇو ته ٻئي بهترين اداڪار آهن. هن چيو ته مان اداڪاري ۽ پروڊڪشن جي ڀيٽ ۾ هدايتڪاري کي وڌيڪ ڏکيو ڪم سمجهان ٿي، تنهن ڪري هدايتڪاري جو ڪو شوق يا ارادو ناهي. واضح رهي ته مومل شيخ ڪيترن ئي ٽي وي ڊرامن ۾ پنهنجي اداڪاريءَ جا جوهر ڏيکاري چڪي آهي، جڏهن ته اڄڪلهه سندس هلندڙ ڊرامي ”ياريان“ جي هاڪ آهي.